Finska Månadsposten

Finska Månadsposten oli vuosina 1892–1908 ilmestynyt Suomen baptistien lehti. Lehti perustettiin yhdysvaltalaisten baptistien tukemana. Lehden julkaiseminen päättyi vuonna 1908, kun vuodesta Finska Missionsbladet korvasi lehden baptistiliikkeen yhteisenä ruotsinkielisenä lehtenä.

Historia

Tausta 
Baptismi sai 1850-luvulta lähtien kannattajia Ahvenanmaalla ja 1860-luvun lopulla alkoi liikkeen leviäminen ruotisnkieliselle Pohjanmaalle. Alueesta muodostui pysyvästi liikkein tärkein alue Suomessa. Liikkeen kannatus laajeni Etelä- ja Itä-Suomeen myös suomenkielisen väestön keskuuteen. Ruotsin baptistisaarnaajat ja -lehdet antoivat tarpeellista tukea ja ohjausta. Alkuvaiheessa Suomen baptistit kuuluivat Ruotsin Sundsvallin yhteisön lähetys- ja vastuualueeseen. Tämän lisäksi 1880-luvun siirtolaisten yhteydet Yhdysvaltojen baptisteihin antoivat säännöllistä taloudellista tukea.

Lehden perustaminen 
Liikkeen oma äänenkannattaja koettin tarpeelliseksi baptistiseurakuntien opetuksen yhtenäistämiseksi. Lehti pyrittiin perustamaan organisoitumisen alusta lähtien, mutta taloudelliset syyt estivät hanketta toteutumasta. Yhdysvalloista saadun tuen avulla Finska Månadsposten perustettiin syksyllä 1892. Lehden nimi muistuttaa Ruotisn baptistien päälehteä Vecko-postenia ja yhdysvaltalaisten siirtolaisbaptistien Nya Vecko-postenia. Lehden painos oli 1893 2 000 kappaletta. Lehden baptistiyhteisöä suurempi levikki selittyi Ruotsista ja Yhdysvalloista saaduilla tukitilauksilla. Vuonna 1899 levikki oli 1 600. Lehti painettiin Vaasassa.

Baptistiliikkeen kielellinen jakautuminen 
1900-luvun alussa Suomen baptistit jakautuivat kahdeksi konferenssiksi. Puhtaasti ruotsinkielinen konferenssi käsitti 2 000 jäsentä ja kaksikielinen Kansalliskonferenssi vajaa tuhat. Finska Månadsposten ja suomenkielinen Totuuden Kaiku jäivät kaksikielisen Kansalliskonferenssin haltuun. Ruotsinkielinen konferenssi perusti vuonna 1903 Finska Missionsbladet-lehden, jolle jatkossa ohjautuivat myös tukitilaukset. Finska Månadsposten jatkoi vuoteen 1908 saakka, jolloin tehtiin konferenssien välillä sovinto, jolla Finska Missionsbladet otettiin yhteiseksi lehdeksi.

Katso myös 
 Baptismi Suomessa
 Finlands svenska baptistsamfund

Lähteet

Viitteet 

Baptismi Suomessa
Ilmestymästä lakanneet suomalaiset kristilliset aikakauslehdet
Suomalaiset ruotsinkieliset aikakauslehdet